sagorsarker/bangla-wikipedia huggingface dataset:
এএনটিভি

এটি একটি স্থানীয় টেলিভিশন স্টেশন হিসাবে ১৯৯৩ সালের া জানুয়ারী যাত্রা শুরু করে লামপুং প্রদেশে। একই মাসে এটি দেশব্যাপী সম্প্রচারের জন্য সরকারী লাইসেন্স লাভ করে এবং এর স্টুডিওটিকে জাকার্তায় স্থানান্তরিত করে। এটির নিজের তৈরি প্রথম প্রোগ্রাম ছিল ১৯৯৩ সালের ১ মার্চ পিপলস কনসালটেটিভ অ্যাসেমব্লির সাধারণ অধিবেশনটির লাইভ কভারেজ।
.২০০৬ সালের ৩০ এপ্রিল স্টার টিভি এবং ফক্স আন্তর্জাতিক চ্যানেলগুলির মাধ্যমে রূপ্ট মারডোকের নিউজ কর্পোরেশন এএনটিভিতে ২০% শেয়ার কিনেছিল। ইন্দোনেশিয়ার আইন অনুসারে বিদেশী সংস্থাগুলির কেবল স্থানীয় মিডিয়া সংস্থাগুলিতে ২০% অংশীদার থাকতে পারে। এএনটিভির ইন্দোনেশিয়ার ১৫৫ টি শহর জুড়ে ২৪ টি রিলে স্টেশন রয়েছে । এটি ১৩০ মিলিয়ন লোকের কাছে পৌঁছেছে।
এএনটিভি বিদেশী কোনও ক্রীড়া প্রোগ্রাম সম্প্রচার করে না। পরিবর্তে এটি ২০১৪ ফিফা বিশ্বকাপ, ইন্দোনেশিয়ান সুপার লিগ এবং লিগা ইন্দোনেশিয়া প্রিমিয়ার ডিভিশন তার বোন চ্যানেল টিভি ওনের সাথে (এখন আরসিটিআই, এমএনসিটিভি এবং জিটিভিতে সম্প্রচারিত) দেখায় ।
রংপুর জেলার ব্যক্তিত্ব

রংপুর ঐতিহাসিকভাবেই বাংলাদেশের একটি অগ্রসরমান অঞ্চল। অনেক বিখ্যাত ব্যক্তিবর্গের নাম জড়িয়ে আছে এই নগরের সাথে।
তৃতীয় জাতীয় সংসদ

তৃতীয় জাতীয় সংসদ (১০ জুলাই ১৯৮৬ - ৬ ডিসেম্বর ১৯৮৭) ১৯৮৬ সালের ৭ মে তৃতীয় জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। বাংলাদেশ জাতীয়তাবাদী দল নির্বাচন বর্জন করে। রাষ্ট্রপতি হুসেইন মুহাম্মদ এরশাদের জাতীয় পার্টি ৩০০টি আসনের মধ্যে ১৫৩টি আসন লাভ করে সংখ্যাগরিষ্ঠতা অর্জন করে এবং মিজানুর রহমান চৌধুরীকে প্রধান করে সরকার গঠন করে। ১০ জুলাই সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে তৃতীয় সংসদ যাত্রা শুরু করে। এ সংসদ ১ বছর ৫ মাস স্থায়ী ছিল। শামসুল হুদা চৌধুরী সংসদের স্পিকার এবং মোঃ কোরবান আলী ডেপুটি স্পিকার নির্বাচিত হন।
৭৬ আসন পেয়ে বাংলাদেশ আওয়ামী লীগ বিরোধীদলের মর্যাদা পায় এবং শেখ হাসিনা বিরোধীদলীয় নেতা নির্বাচিত হন।
দ্বিতীয় জাতীয় সংসদ
চতুর্থ জাতীয় সংসদ
দ্বিতীয় জাতীয় সংসদ

দ্বিতীয় জাতীয় সংসদ (২ এপ্রিল ১৯৭৯ - ২০ মার্চ ১৯৮২) ১৯৭৯ সালের ১৮ ফেব্রুয়ারি দ্বিতীয় জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে রাষ্ট্রপতি জিয়াউর রহমান প্রতিষ্ঠিত বাংলাদেশ জাতীয়তাবাদী দল (বিএনপি) ৩০০টি আসনের মধ্যে ২০৭টি আসন লাভ করে সংখ্যাগরিষ্ঠতা অর্জন করে এবং শাহ আজিজুর রহমানকে প্রধান করে সরকার গঠন করে। ২ এপ্রিল সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে দ্বিতীয় সংসদ যাত্রা শুরু করে। এ সংসদ ২ বছর ১১ মাস। স্থায়ী ছিল। এ সংসদে পূর্বে সংরক্ষিত মহিলা আসন ছিল ১৫টি যা ৩০টিতে উন্নীত করা হয়। মির্জা গোলাম হাফিজ সংসদের স্পিকার এবং সুলতান আহমেদ চৌধুরী ডেপুটি স্পিকার নির্বাচিত হন।
এ সংসদে প্রথমবারের মতো জনগণের সরাসরি ভোটে একজন নারী সংসদ সদস্য নির্বাচিত হন। সৈয়দা রাজিয়া ফয়েজ বাংলাদেশ মুসলিম লীগ থেকে নির্বাচন করে জয় লাভ করেন। ৫৪ আসন পেয়ে বাংলাদেশ আওয়ামী লীগ বিরোধীদলের মর্যাদা পায় এবং আসাদুজ্জামান খান বিরোধীদলীয় নেতা নির্বাচিত হন।
প্রথম জাতীয় সংসদ
তৃতীয় জাতীয় সংসদ
বাসিল হামিদ

বাসিল বিন আব্দুল হামিদ (; জন্ম ১৫ এপ্রিল ১৯৯২) একজন আমিরাতি ক্রিকেটার। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য একদিনের আন্তর্জাতিক (ওডিআই) দলে অন্তর্ভুক্ত করা হয়েছিল। তিনি ৮ ডিসেম্বর ২০১৯ এ মার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওয়ানডে ক্রিকেটে আত্মপ্রকাশ করেন।
বাসিলের জন্মেছিলেন ভারতের কেরালার পান্নিয়াঙ্কারায় । ২০১৫ সালে কাজের কারণে সংযুক্ত আরব আমিরাতে যাওয়ার আগে তিনি "তার জন্মভূমি কেরালার হয়ে রঞ্জি ট্রফি ক্রিকেট খেলার দ্বারপ্রান্তে" ছিলেন। তিনি আল নাবুদা বীমা ব্রোকারদের (এএনআইবি) সহকারী বিক্রয় ব্যবস্থাপক ছিলেন এবং সংযুক্ত আরব আমিরাতের ঘরোয়া প্রতিযোগিতায় কোম্পানির হয়ে ক্রিকেটও খেলেছিলেন।[২]
২০১৯-২০ অস্ট্রেলিয়ার দাবানল মৌসুম

২০১৯-২০ অস্ট্রেলিয়ার দাবানল মওসুম একটি ধারাবাহিক বাৎসরিক দাবানল যার কারণে বর্তমানে পুরো অস্ট্রেলিয়া, প্রধানত দক্ষিণ-পূর্ব অস্ট্রেলিয়া পুড়ছে। পূর্বের মৌসুমের তুলনায় ২০১৯-২০ দাবানল মৌসুমটি উল্লেখযোগ্যভাবে তীব্র। কারণ এটি এখন পর্যন্ত প্রায় ৬.৩ মিলিয়ন হেক্টর (১৬ মিলিয়ন একর; ৬৩,০০০ বর্গকিলোমিটার; ২৪,০০০ বর্গমাইল) পুড়িয়ে ফেলেছে, ২৫০০ টি ভবন (১,৩০০ এরও বেশি বাড়িঘর সহ) ধ্বংস করেছে এবং ২৫ জন মানুষ নিহত হয়েছে (৫ জানুয়ারি ২০২০ -এর হিসাবে)। এটিকে স্বরণকালের ভয়াবহ দাবানল হিসেবে অভিহিত করা হয়েছে। ডিসেম্বরে ২০১৯ এ নিউ সাউথ ওয়েলস সরকার দাবানলের কারণে নিউ সাউথ ওয়েলসে রেকর্ড পরিমাণ তাপমাত্রা এবং দীর্ঘায়িত খরা হওয়ায় জরুরি অবস্থা ঘোষণা করেছে।  এটি অনুমান করা হয়েছিল যে চলমান আগুনে প্রায় অর্ধ বিলিয়ন প্রাণী ক্ষতিগ্রস্ত হবে।
চুন্ডাঙ্গাপয়িল রিজওয়ান

চুন্ডাঙ্গাপয়িল পুঠিয়াপুরাইল রিজওয়ান (; ১৯ এপ্রিল ১৯৮৮) একজন আমিরাতি ক্রিকেটার। তিনি ২৬ জানুয়ারী, ২০১৯ এ নেপালের বিপক্ষে সংযুক্ত আরব আমিরাতের হয়ে একদিনের আন্তর্জাতিক (ওডিআই) ক্রিকেটে আত্মপ্রকাশ করেন। ২০১৯ সালের জানুয়ারিতে, তাকে নেপালের বিপক্ষে সিরিজের জন্য সংযুক্ত আরব আমিরাতের টুয়েন্টি২০ আন্তর্জাতিক (টি২০আই) স্কোয়াডেও রাখা হয়েছিল। তিনি ৩১ জানুয়ারী, ২০১৯ এ নেপালের বিপক্ষে সংযুক্ত আরব আমিরাতের হয়ে টুয়েন্টি২০ আন্তর্জাতিক ক্রিকেটে অভিষেক করেন।
প্রথম জাতীয় সংসদ

প্রথম জাতীয় সংসদ (৭ এপ্রিল ১৯৭৩ - ৬ নভেম্বর ১৯৭৫) ১৯৭৩ সালের ৭ মার্চ প্রথম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। বাংলাদেশ স্বাধীনতা লাভের পর অনুষ্ঠিত প্রথম এই নির্বাচনে বাংলাদেশ আওয়ামী লীগ ৩০০টি আসনের মধ্যে ২৯৩টি আসন লাভ করে সংখ্যাগরিষ্ঠতা অর্জন করে এবং শেখ মুজিবুর রহমানকে প্রধান করে সরকার গঠন করে। ৭ এপ্রিল সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ১৫ জনসহ মোট ৩১৫ জন সংসদ সদস্য নিয়ে প্রথম সংসদ যাত্রা শুরু করে। এ সংসদ ২ বছর ৬ মাস স্থায়ী ছিল। মোহাম্মদউল্লাহ সংসদের স্পিকার এবং মোহাম্মদ বায়তুল্লাহ ডেপুটি স্পিকার নির্বাচিত হন। পরবর্তীতে মোহাম্মদউল্লাহ রাষ্ট্রপতি হওয়ার পর আব্দুল মালেক উকিল স্পিকার নির্বাচিত হন। প্রথম সংসদে কোন বিরোধীদলীয় নেতা ছিলেন না।
এ সংসদ চলমান থাকা অবস্থায় ১৯৭৫ সালের ২৪ জানুয়ারি বাংলাদেশের সংবিধানের চতুর্থ সংশোধনীবলে বহুদলীয় সংসদীয় সরকার পদ্ধতি পরিবর্তন করে রাষ্ট্রপতি শাসিত সরকার ব্যবস্থা প্রবর্তন করা হয় এবং দেশের সমগ্র রাজনৈতিক দল বিলুপ্ত করে বাংলাদেশ কৃষক শ্রমিক আওয়ামী লীগ সংক্ষেপে বাকশাল নামক এই একক রাজনৈতিক দল গঠন করা হয়। শেখ মুজিবুর রহমান রাষ্ট্রপতি হন এবং মুহাম্মদ মনসুর আলী প্রধানমন্ত্রী নির্বাচিত হন। ১৯৭৫ সালের ১৫ আগস্ট শেখ মুজিবুর রহমানের হত্যাকাণ্ড সংগঠিত হয়। পরবর্তীতে ৬ নভেম্বর পর্যন্ত এ সংসদ কার্যকর ছিল।
আমগ্রাম ইউনিয়ন

আমগ্রাম ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত।
আমগ্রাম ইউনিয়নের মোট আয়তন ৮,৯৯৪ একর বা ৩৬.৯৮ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৫,৭১৬টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।
বাংলাদেশের ২০১১ সালের আদমশুমারি অনুযায়ী আমগ্রাম ইউনিয়নের ৫,৭১৬টি পরিবারে মোট জনসংখ্যা ২৬,৫৪৭ জন এবং প্রতি বর্গ কিলোমিটারে ৭২০ জন লোক বাস করে। এদের মধ্যে ১৩,৫৪৭ জন পুরুষ ও ১৩,০০৭ জন মহিলা এবং লিঙ্গ অনুপাত ১০৪। মুসলিম ধর্মালম্বী ৯,৮৮৫ জন, হিন্দু ধর্মালম্বী ১৬,০১৪ জন, খ্রিস্টান ধর্মালম্বী ৬৩৬ জন, বৌদ্ধ ধর্মালম্বী ৮ জন ও অন্যান্য ৪ জন।
নিবন্ধিত গ্রাম ভিত্তিক জন সংখ্যা :
২০১১ সালের হিসেব অনুযায়ী আমগ্রাম ইউনিয়নের সাক্ষরতার হার ৪৫.২% (পুরুষ ৪৯.৩%, মহিলা-৪০.৯%)।
বদরপাশা ইউনিয়ন

বদরপাশা ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত। শংকরদী, বদরপাশা, চর মস্তফাপুর, নয়ানগর, উমারখালি, কৃষ্ণপুর,পাঠান কান্দি, ইশিবপুর,দাড়াদিয়া, দুর্গাবদ্দি, ও গোপালগঞ্জ 
বদরপাশা ইউনিয়নের মোট আয়তন ৫,৮৭৮ একর বা ২৩.৭৯ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৫,২৮৫টি। এই ইউনিয়নের মধ্য দিয়ে বয়ে গেছে কুমার নদী।
বাংলাদেশের ২০১১ সালের আদমশুমারি অনুযায়ী বদরপাশা ইউনিয়নের ৫,২৮৫টি পরিবারে মোট জনসংখ্যা ২৫,১০১ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ১২,২৫২ জন পুরুষ ও ১২,৮৪৯ জন মহিলা এবং লিঙ্গ অনুপাত ৯৫। মুসলিম ধর্মালম্বী ২৩,৯৪১ জন, হিন্দু ধর্মালম্বী ১,১৫৯ জন ও খ্রিস্টান ধর্মালম্বী ১ জন।
২০১১ সালের হিসেব অনুযায়ী বদরপাশা ইউনিয়নের সাক্ষরতার হার ৪৬.৫% (পুরুষ ৪৭.৭%, মহিলা-৪৫.৩%)।
শিক্ষা প্রতিষ্ঠান সরকারি রাজৈর গোপালগঞ্জ কে জে এস পাইলট মডেল ইনস্টিটিউশন এন্ড কলেজ।
বাজিতপুর ইউনিয়ন

বাজিতপুর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৭টি গ্রাম নিয়ে গঠিত।
আমগ্রাম ইউনিয়নের মোট আয়তন ৫,২০৭ একর বা ২১.০৭ বর্গ কিলোমিটার। গ্রামের সংখ্যা ১৭টি। ঘরবাড়ির সংখ্যা ৪,৩১৮টি। এই ইউনিয়নের মধ্য দিয়ে বয়ে গেছে কুমার নদী। এছাড়া বাগিয়ার বিল বাজিতপুর ইউনিয়নের একটি উল্লেখযোগ্য বিল
২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।
বাংলাদেশের ২০১১ সালের আদমশুমারি অনুযায়ী বাজিতপুর ইউনিয়নের ৪,৩১৮টি পরিবারে মোট জনসংখ্যা ২০,০৯২ জন এবং প্রতি বর্গ কিলোমিটারে ৯৫০ জন লোক বাস করে। এদের মধ্যে ১০,২৬৮ জন পুরুষ ও ৯,৮২৪ জন মহিলা এবং লিঙ্গ অনুপাত ১০৫। মুসলিম ধর্মালম্বী ১১,৬৫৯ জন, হিন্দু ধর্মালম্বী ৮,৪২৬ জন ও খ্রিস্টান ধর্মালম্বী ৭ জন।
২০১১ সালের হিসেব অনুযায়ী বাজিতপুর ইউনিয়নের সাক্ষরতার হার ৪২.৯% (পুরুষ ৪৫.৯%, মহিলা-৩৯.৮%)।
পুলিশ প্লাজা কনকর্ড

পুলিশ প্লাজা কনকর্ড বাংলাদেশের ঢাকা শহরের গুলশানে হাতিরঝিল এর পাশে অবস্থিত একটি বহুতল বাণিজ্যিক ভবন ও বিপণী কেন্দ্র। বাংলাদেশ পুলিশের কল্যাণে গঠিত বাংলাদেশ পুলিশ কল্যাণ ট্রাস্ট ও কনকর্ড গ্রুপ যৌথভাবে এই বাণিজ্যিক ভবন নির্মাণ করে। ২০১৫ সালের ১১ জুন বাংলাদেশের প্রধানমন্ত্রী শেখ হাসিনা ভবনটি উদ্বোধনের পর এটি সবার জন্য উন্মুক্ত করা হয়। হাতিরঝিল সংলগ্ন ভবনটিতে ২০১৯ সালে অগ্নিকান্ডের ঘটনা ঘটে।
হরিদাসদী-মহেন্দ্রদী ইউনিয়ন

হরিদাসদী-মহেন্দ্রদী ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ৭টি গ্রাম নিয়ে গঠিত। হরিদাসদী ও মহেন্দ্রদী গ্রাম দুটি যুক্ত করে এবং হোসেনপুর ও কবিরাজপুর ইউনিয়ন থেকে ভাগ করে হরিদাসদী-মহেন্দ্রদী ইউনিয়ন গঠন করা হয়।
হরিদাসদী-মহেন্দ্রদী ইউনিয়নের মোট আয়তন ২,৩১১ একর বা ৯.৩৬ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ৫,৭১৬টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে হাট-বাজার রয়েছে ২টি।
বাংলাদেশের ২০১১ সালের আদমশুমারি অনুযায়ী হরিদাসদী-মহেন্দ্রদী ইউনিয়নের ১,৬৪৫টি পরিবারে মোট জনসংখ্যা ৭,৯৬৬ জন এবং প্রতি বর্গ কিলোমিটারে ৮৫০ জন লোক বাস করে। এদের মধ্যে ৩,৭৫৪ জন পুরুষ ও ৪,২১২ জন মহিলা এবং লিঙ্গ অনুপাত ৮৯। মুসলিম ধর্মালম্বী ৭,২৭৬ জন ও হিন্দু ধর্মালম্বী ৬৯০ জন।
২০১১ সালের হিসেব অনুযায়ী হরিদাসদী-মহেন্দ্রদী ইউনিয়নের সাক্ষরতার হার ৪৯.৪% (পুরুষ ৫০.৬%, মহিলা-৪৮.৩%)।
হোসেনপুর ইউনিয়ন, রাজৈর

হোসেনপুর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ৭টি গ্রাম নিয়ে গঠিত।
হোসেনপুর ইউনিয়নের মোট আয়তন ২,৭৮৫ একর বা ১১.২৭ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ২,৪৬৮টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।
বাংলাদেশের ২০১১ সালের আদমশুমারি অনুযায়ী হোসেনপুর ইউনিয়নের ২,৪৬৮টি পরিবারে মোট জনসংখ্যা ১১,৯৪২ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৭৪৮ জন পুরুষ ও ৬,১৯৪ জন মহিলা এবং লিঙ্গ অনুপাত ৯৩। মুসলিম ধর্মালম্বী ১০,৩৯৩ জন, হিন্দু ধর্মালম্বী ১,৫৪৫ জন ও খ্রিস্টান ধর্মালম্বী ৪ জন।
২০১১ সালের হিসেব অনুযায়ী হোসেনপুর ইউনিয়নের ইউনিয়নের সাক্ষরতার হার ৪৫.৪% (পুরুষ ৪৮.২%, মহিলা ৪২.৮%)। এ ইউনিয়নে ১টি কলেজ, ১টি মাধ্যমিক বিদ্যালয়, ১টি মাদ্রাসা এবং ৫টি সরকারি প্রাথমিক বিদ্যালয় রয়েছে।
ইশিবপুর ইউনিয়ন

ইশিবপুর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত।
ইশিবপুর ইউনিয়নের মোট আয়তন ৪,৪৬৪ একর বা  ১৮.০৩ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৯১৫টি। এই ইউনিয়নের মধ্য দিয়ে বয়ে গেছে কুমার নদী। এ ইউনিয়নে হাট-বাজার রয়েছে ৩টি।
বাংলাদেশের ২০১১ সালের আদমশুমারি অনুযায়ী ইশিবপুর ইউনিয়নের ৩,৯১৫টি পরিবারে মোট জনসংখ্যা ১৮,১৮৬ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৮,৪৬৯ জন পুরুষ ও ৯,৭১৭ জন মহিলা এবং লিঙ্গ অনুপাত ৮৭। মুসলিম ধর্মালম্বী ১৭,৯৮৭ জন, হিন্দু ধর্মালম্বী ১৯৮ জন ও অন্যান্য ১ জন।
২০১১ সালের হিসেব অনুযায়ী ইশিবপুর ইউনিয়নের ইউনিয়নের সাক্ষরতার হার ৫০.০% (পুরুষ ৫২.৫%, মহিলা-৪৭.৮%)। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ১টি মাদ্রাসা এবং ১৪টি সরকারি প্রাথমিক বিদ্যালয় রয়েছে।
উল্লেখযোগ্য ব্যক্তিত্ব
• বীর মুক্তিযোদ্ধা হারুন-উর রশিদ তপন (সাবেক ইউপি চেয়ারম্যান)। মুক্তিযুদ্ধের সংগঠক, দাতা ও শিক্ষানুরাগী।
অশোকসুন্দরী

অশোকসুন্দরী (সংস্কৃত: अशोकसुंदरी, ) হলেন একজন হিন্দু দেবী। তিনি শিব ও পার্বতীর কন্যা। পদ্মপুরাণে তাঁর কাহিনি উল্লিখিত হয়েছে। অশোকসুন্দরীর পুত্রের নাম যযাতি। দেবী অশোকসুন্দরী বাংলায় শোকরহিতা নামে পূজিতা হন।
পার্বতী নিজের একাকিত্ব দূর করতে চাইলে কামনাপূর্ণকারী কল্পতরু হতে অশোকসুন্দরীর সৃষ্টি হয়। তাঁর নামটিও পার্বতীর সৃষ্টির কারণ থেকে উৎসারিত হয়েছে। "অশোক" শব্দটি পার্বতীর "শোক" দূরীকরণের সঙ্গে যুক্ত এবং "সুন্দরী" শব্দের অর্থ "অপরূপা বালিকা"।
পদ্মপুরাণে অশোকসুন্দরীর জন্মবৃত্তান্ত উল্লিখিত হয়েছে। রাজা নহুষের উপাখ্যানের একটি ভাষ্য অনুযায়ী, একবার পার্বতী শিবকে অনুরোধ করেন তাঁকে পৃথিবীর সর্বাপেক্ষা সুন্দর উদ্যানটিতে নিয়ে যেতে। শিব তাঁকে নন্দনবনে নিয়ে আসেন। সেখানে পার্বতী সকল কামনাপূর্ণকারী কল্পতরু দেখতে পান। পার্বতীর দুই পুত্র কার্তিক ও গণেশ বয়ঃপ্রাপ্ত হয়ে কৈলাস ত্যাগ করার পর থেকে দুঃখে একাকী তাঁর দিন কাটছিল। নিজের একাকিত্ব দূর করার জন্য তিনি কল্পতরুর কাছে একটি কন্যা কামনা করলেন। তাঁর ইচ্ছা পূর্ণ হল। জন্ম হল অশোকসুন্দরীর। পার্বতী কথা দিলেন, নিজের পূর্বনিদিষ্ট ভাগ্যবলে অশোকসুন্দরী বিবাহ করবেন চন্দ্রবংশীয় রাজা নহুষকে এবং নহূষ দেবরাজ ইন্দ্রের সমতুল্য হবেন। একদিন অশোকসুন্দরী নন্দনবনে তাঁর সখীদের সঙ্গে বিহার করছেন, এমন সময় হুন্দ নামে এক রাক্ষস তাঁকে দেখতে পায় এবং তাঁর প্রেমে পড়ে যায়। সে গিয়ে অশোকসুন্দরীকে প্রেম নিবেদন করলে অশোকসুন্দরী তাঁকে প্রত্যাখ্যান করেন এবং বলেন যে, নহূষের সঙ্গে তাঁর বিবাহ আগেই নির্ধারিত হয়ে রয়েছে। হুন্দা এক নারীর স্বামীকে হত্যা করেছিল। সেই বিধবার ছদ্মবেশে অশোকসুন্দরীর কাছে উপস্থিত হয়ে তিনি তাকে তাঁর আশ্রমে নিয়ে যেতে বলে। ছদ্মবেশী দৈত্যের সঙ্গে চলতে গিয়ে দেবী উপনীত হন দৈত্যের প্রাসাদে। দৈত্যের বিশ্বাসঘাতকতা ধরা পড়ে যায়। অশোকসুন্দরী তাকে অভিশাপ দেন, রাজা নহুষের হাতে তার মৃত্যু ঘটবে। এরপর দেবী চলে যান তাঁর পিতামাতার বাসস্থান কৈলাসে। হুন্দ শিশু নহুষকে তাঁর প্রাসাদ থেকে অপহরণ করে। যদিও এক দাসী তাঁকে উদ্ধার করে ঋষি বশিষ্ঠের হস্তে অর্পণ করে। নহুষ বয়ঃপ্রাপ্ত হলে জানতে পারেন যে হুন্দকে হত্যা করা তাঁর উদ্দেশ্য হবে। এবার অশোকসুন্দরীকে অপহরণ করে হুন্দ তাঁকে বলে যে, সে নহুষকে বধ করেছে। কিন্তু এক কিন্নর যুগল তাঁকে প্রবোধ দিয়ে নহুষের কুশলসংবাদ জানান। তাঁরা ভবিষ্যদ্বাণী করেন, অশোকসুন্দরী যযাতি নামে এক শক্তিশালী পুত্র ও একশো সুন্দরী কন্যার জননী হবেন। নহুষের সঙ্গে হুন্দের প্রবল যুদ্ধ হয় এবং তাকে পরাজিত ও নিহত করে নহুষ অশোকসুন্দরীকে উদ্ধার করেন। দু’জনের বিবাহ সম্পন্ন হয়। পরবর্তীকালে কোনও এক সময়ে ইন্দ্রের অনুপস্থিতিতে নহূষ সাময়িকভাবে স্বর্গে রাজত্ব করেছিলেন।
আবদুল আযীয আল আমান

আবদুল আযীয আল আমান (১৯৩২ - ১৯৯৪) একজন ভারতীয় বাঙালি কথাসাহিত্যিক ও প্রকাশক। ষাটের দশকে তিনি ‘কাফেলা’ নামক একটি সাহিত্য পত্রিকা সম্পাদনা করেন যা বাংলা সাহিত্যের প্রসারে গুরুত্বপূর্ণ ভূমিকা পালন করে।
আবদুল আযীয ১৯৩২ সালের ১০ই মার্চ তৎকালীন ব্রিটিশ ভারতের অবিভক্ত চব্বিশ পরগণা অধুনা উত্তর চব্বিশ পরগণা জেলার আমডাঙা থানার সোলেমানপুর গ্রামে জন্মগ্রহণ করেন। মুর্শিদাবাদের একটি বিদ্যালয়ে শিক্ষকতার মাধ্যমে তার কর্মজীবন শুরু হয়। ছাত্র থাকাকালে তিনি চারণকবি গুমানী দেওয়ানের সান্নিধ্যে আসনে। পরবর্তীতে ১৯৬৮ সালে তিনি তাকে নিয়ে একটি জীবনীগ্রন্থ রচনা করেন। ১৯৬৯ থেকে ১৯৯৪ সাল পর্যন্ত ছয়টি গ্রন্থের একটি সংকলন রচনা করেন। এছাড়া ইসলাম সম্পর্কিত বেশ কিছু বই অনুবাদ ও রচনা করেন। তিনি বেদ, গীতা, ভাগবত, ধম্মপদের বাংলা অনুবাদেও ভূমিকা রাখেন।
চারু বিকাশ চাকমা

চারু বিকাশ চাকমা একজন বাংলাদেশী চাকমা রাজনীতিবিদ। তিনি পার্বত্য চট্টগ্রামে পাহাড়ি জনগণের রাজনৈতিক আন্দোলনের জ্যেষ্ঠ নেতাদের একজন এবং পার্বত্য চট্টগ্রাম জনসংহতি সমিতির সহ-প্রতিষ্ঠাতা ছিলেন।
পদ্মার ঢেউ রে

পদ্মার ঢেউ রে একটি ভাটিয়ালী ঢঙ্গে রচিত বিচ্ছেদধর্মী নজরুল সঙ্গীত। কবি কাজী নজরুল ইসলামের গীতি ও দ্রুত দাদরা তালে আরোপিত সুরে জনপ্রিয় গানটি শচীন দেববর্মণের কণ্ঠে প্রথম ধারণ করা হয়। ১৯৪১ সালে কলকাতা হতে তৎকালীন হিন্দুস্তান রেকর্ড কোম্পানি এই সঙ্গীত বা গানটি প্রথম প্রকাশ করে। পরবর্তীতে ১৯৫৯ সালে কবিপত্নী প্রমীলা নজরুল কর্তৃক কলকাতার ডি এম লাইব্রেরী হতে প্রকাশিত নজরুল গীতি সংকলন 'বুলবুল' এর দ্বিতীয় খণ্ডে গানটি সংকলিত হয়। এটা পদ্মা নদী নিয়ে বাংলাদেশের জাতীয় কবি কাজী নজরুল ইসলামের অমর গীতিকাব্য। গানটি শচীন দেববর্মনের পর ফিরোজা বেগম, ফেরদৌসি রহমান ও খায়রুল আনাম শাকিলের কণ্ঠে আরো জনপ্রিয় হয়। এই গানের মুখরা পদ্মা নদী নিয়ে লেখা প্রবন্ধসমূহে 'উপমা' হিসেবে নিয়মিত উল্লিখিত হয়েছে।
১৯৪১ সালে 'নন্দিনী' শিরোনামে একটি চলচ্চিত্র মুক্তি পায়। কবি'র ছেলেবেলার বন্ধু শৈলজানন্দ মুখোপাধ্যায় "নন্দিনী" চলচ্চিত্রের কাহিনী, চিত্র্যনাট্য রচনা ও পরিচালনা করেন। বন্ধু শৈলজানন্দের অনুরোধে কাজী নজরুল ইসলাম এই চলচ্চিত্রের জন্য "চোখ গেল চোখ গেল" শিরোনামের গানটি রচনা ও সঙ্গীতায়োজন করেছিলেন। চলচ্চিত্রটি মুক্তি পাওয়ার পর গানটি জনপ্রিয় হয়। জনপ্রিয়তার কারণে হিন্দুস্তান রেকর্ড কোম্পানী গানটি গ্রামোফোন রেকর্ড আকারে প্রকাশের উদ্যোগ নেয়। রেকর্ডের এক পাশে "চোখ গেল চোখ গেল" গান ছাড়াও অপর পাশে আরেকটি গানের প্রয়োজনীয়তা ছিল। কবিকে রেকর্ডের অপর পাশের জন্য একটি গান রচনা করার অনুরোধ করা হলে তিনি "পদ্মার ঢেউ রে" গানটি রচনা করেন।
<poem align="left">
পদ্মার ঢেউ রে —
মোর শূণ্য হৃদয়–পদ্ম নিয়ে যা, যা রে।
এই পদ্মে ছিল রে যার রাঙ্গা পা
আমি হারায়েছি তারে।।
মোর পরান–বঁধু নাই, পদ্মে তাই মধু নাই (নাই রে)
বাতাস কাঁদে বাইরে, সে সুগন্ধ নাই রে
মোর রূপের সরসীতে আনন্দ–মৌমাছি নাহি ঝঙ্কারে রে।।
ও পদ্মারে —
ঢেউয়ে তোর ঢেউ ওঠায় যেমন চাঁদের আলো
মোর বঁধুয়ার রূপ তেমনি ঝিল্‌মিল করে কৃষ্ণ–কালো।
সে প্রেমের ঘাটে ঘাটে বাঁশি বাজায়
যদি দেখিস্‌ তারে, দিস্‌ এই পদ্ম তার পায়
বলিস্‌, কেন বুকে আশার দেয়ালি জ্বালিয়ে
ফেলে গেল চির–অন্ধকারে।
</poem>
"পদ্মার ঢেউ রে" গানে সুরারোপের ক্ষেত্রে কবি দ্রুত দাদরা তাল ব্যবহার করেছেন। "চোখ গেল চোখ গেল" এবং "পদ্মার ঢেউ রে" গান দুইটি একই সাথে গাওয়ার জন্য শচীন দেববর্মণকে মনোনীত করে রেখেছিলেন। কলকাতার ভারতলক্ষী স্টুডিও-তে কবি ও শৈলজানন্দের উপস্থিতিতে শচীন এই গান দুটিতে কণ্ঠ দিয়েছিলেন। 'নন্দিনী' ছায়াচিত্র মুক্তির বছর- ১৯৪১ সালেই হিন্দুস্তান রেকর্ড কোম্পানী গান দুইটি গ্রামোফোন রেকর্ড(নম্বরঃ এইচ ৯৬৯) হিসেবে বাজারজাত করে। কবিপত্নী প্রমিলা নজরুলের উদ্যোগে ১৯৫৯ সাল(১৩৫২ বঙ্গাব্দ)-এ কবি'র জন্মদিনে নজরুল গীতি সংগ্রহ বুলবুল-এর দ্বিতীয় খণ্ডে গানটির কথা ও স্বরলিপি সংকলিত হয়।
গানটি শচীন দেববর্মণের কণ্ঠে ধারণ করা অন্যতম জনপ্রিয় গান। ১৯৫০ সালের হিন্দি চলচ্চিত্র -এর সঙ্গীত পরিচালনার সময় 'পরদেসি রে' নামক গানে শচীন এই গানের সুর ব্যবহার করেছেন। গানটি অভিনেত্রী সুরাইয়ার কণ্ঠে ধারণ করা হয়েছিল। শচীন ছাড়াও ফিরোজা বেগম, ফেরদৌসী রহমান ও খায়রুল আনাম শাকিলের কণ্ঠে সবচেয়ে বেশি জনপ্রিয় হয়েছে। বাংলাভিশন তাদের একটি সঙ্গীতানুষ্ঠানের নাম এই গানের নামে রেখেছিল। প্রাবন্ধিকরা পদ্মা নদী নিয়ে স্মৃতিচারণ বা পদ্মার সৌন্দর্য্য বর্ণনায় এই গানের প্রথম চার পঙতি উপমা বহুবার ব্যবহার করেছেন।(উদাহরণ)
রায়বেঁশে

রায়বেশে বা রায়বেঁশে শুধুমাত্র পুরুষদের দ্বারা পরিবেশন করা বাঙালও লোক যুদ্ধের নৃত্যের একটি ঘরানা। এই ধারার নৃত্যটি একসময় পশ্চিমবঙ্গে খুব জনপ্রিয় ছিল। বর্তমানে এটি বেশিরভাগ বীরভূম , পূর্ব বর্ধমান , পশ্চিম বর্ধমান ও মুর্শিদাবাদ জেলায় সঞ্চালিত হয়।গুরুসদয় দত্ত রায়বেঁশেকে পুনরায় সবার সামনে নিয়ে আসেন। গুরুসদয় দত্তের পর লোকায়ত শিল্পী সংসদ একে পুনরায় জীবিত করে।অনেকের মতে এর উৎপত্তি বীরভূমে বা মুর্শিদাবাদে। বর্তমানে শান্তিনিকেতন ব্রতচারি নৃত্য এর মাধ্যমে একে মানুষের কাছে পরিচিত করার চেষ্টা করছে। এটি রবীন্দ্রনাথ ঠাকুর পছন্দের ছিল। তিনি শান্তিনিকেতনে এই নাচ শেখানোর জন্য গুরুসদয় দত্তের কাছে শিক্ষক চান।
"ঐতিহ্যগতভাবে" এই নৃত্য "রায়বাশের" (দীর্ঘ বাঁশের কাঠি) "আকৃতির" অ্যাক্রোব্যাটিকসের সাথে শরীরের জোরালো এবং "মাতাল" চলাচল জড়িত। যার নাম থেকেই এটির উদ্ভব হয়েছিল। পারফরম্যান্সের সময় অভিনয়কারীরা ধনুক দিয়ে তীর ছোড়ার, বর্শা নিক্ষেপ করার এবং তরোয়াল চালানোর অঙ্গভঙ্গি করে। অভিনয়ের সময় তাদের গোড়ালির উপর একটি পিতলের নূপুর "(নুপুর)" পরেন। এই নৃত্যের সাথে বাজানো হয় ঢোল এবং "কাঞ্চিস" ( "ঝিল্লি" )। এই নাচটি ঐতিহ্যগতভাবে বাগদি বা ডোম সম্প্রদায় উপস্থাপন বা আবিষ্কার করেছিল। যারা মধ্যযুগীয় বাংলায় জমিদারদের দেহরক্ষী হিসাবে কাজ করেছিল।
পীর ইয়েমেনি

পীর ইয়েমেনি চতুর্দশ শতাব্দীর একজন দরবেশ ছিলেন। তার আসল নাম ছিল শেখ মালেক।
পীর ইয়েমেনি ইয়েমেন থেকে দিল্লি হয়ে বাংলায় আসেন। নিজামুদ্দিন আউলিয়ার খানকাহতে তার সাথে শাহজালালের সাক্ষাৎ হয়। তিনি তার সাথে সিলেট বিজয়ে অংশগ্রহণ করেছিলেন।
সিলেট বিজয়ের পর শাহজালাল পীর ইয়েমেনিকে ইসলাম প্রচারের জন্য ঢাকায় পাঠান। তিনি ও তার মুরিদ শাহ বলখী ঢাকায় একটি খানকাহ স্থাপন করেন। এটি ছিল বর্তমান বাংলাদেশ সরকারের সচিবালয় ভবনের নিকটে।
পীর ইয়েমেনির মৃত্যুর সঠিক তারিখ জানা যায় না। ঢাকার ওসমানী উদ্যানের উত্তরপূর্ব পাশে অবস্থিত তার সমাধিসৌধের নিকটে একটি মসজিদ বিদ্যমান। ঢাকার গুলিস্তানে অবস্থিত "পীর ইয়েমেনি মার্কেট" এর নামকরণ তার নামানুসারে করা হয়েছে।
মোরেনা লোকসভা কেন্দ্র

মোরেনা লোকসভা কেন্দ্র ( ) ভারতের মধ্য প্রদেশ রাজ্যের ২৯ টি লোকসভা কেন্দ্রের মধ্যে একটি। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই নির্বাচনী অঞ্চলটি বর্তমানে সম্পূর্ণ শিউপুর ও মোরেনা জেলা নিয়ে গঠিত। 
এই লোকসভা কেন্দ্রে ১৯৫২ সালের সাধারণ নির্বাচনে ভোট গ্রহণ হয়। এই নির্বাচনে ভারতীয় জাতীয় কংগ্রেস জয়লাভ করে। সেই সময়ে কেন্দ্রটি মধ্য ভারত রাজ্যের অন্তর্গত ছিল। মধ্য প্রদেশ রাজ্য গঠনের পরে ১৯৬৭ সালে লোকসভা কেন্দ্রটিতে প্রথম ভোট গ্রহণ করা হয়। এই নির্বাচনে স্বতন্ত্র প্রার্থী হিসাবে আতামদাস বিজয়ী হন। ১৯৭১ সালে ৫ম লোকসভা নির্বাচনে ভারতীয় জনসঙ্ঘ দলের প্রার্থী হুকামচাঁদ কছওয়ে লোকসভা কেন্দ্রটি থেকে জয় লাভ করেন। এর পরে কেন্দ্রটিতে ১৯৭৭ সালে সাধারণ নির্বাচন অনুষ্ঠিত হয়। এই নির্বাচনে ভারতীয় লোকদলের প্রার্থী ছবিরাম আরগাল বিজয়ী হন। ১৯৮০ সালে ইন্দিরা গান্ধীর নেতৃত্বাধীন ভারতীয় জাতীয় কংগ্রেস এই কেন্দ্রে বিজয়ী হয়। ১৯৮০ সালের বিজয়ী প্রার্থী ছিলেন বাবু লাল সোলাঙ্কি। ১৯৮৪ সালে ভারতীয় জাতীয় কংগ্রেস-এর প্রার্থী কামোদিলাল জাটব সংসদ হিসাবে নির্বাচিত হন। ১৯৮৯ সালে ভারতীয় জনতা পার্টি-এর প্রার্থী ছবিরাম আরগাল জয় লাভ করেন। ১৯৯১ সালে কেন্দ্রটি থেকে আবারো ভারতীয় জাতীয় কংগ্রেস জয় লাভ করে। এই নির্বাচনে ভারতীয় জাতীয় কংগ্রেস প্রার্থী বরেনাল জাটব বিজয়ী হন। এর পর ১৯৯৬ সাল থেকে ২০১৯ সাল পর্যন্ত টানা ৭ টি সাধারণ নির্বাচনে ভারতীয় জনতা পার্টি জয় লাভ করে। ভারতীয় জনতা পার্টির প্রার্থী হিসাবে অশোক আরগাল ১৯৯৬ সাল, ১৯৯৮ সাল, ১৯৯৯ সাল এবং ২০০৪ সালের সাধারণ নির্বাচনে জয় লাভ করেন। নরেন্দ্র সিং তোমার ২০০৯ সালের সাধারণ নির্বাচনে ভারতীয় জনতা পার্টির প্রার্থী হিসাবে বিজয়ী হন। অনুপ মিশ্র ২০১৪ সালের সাধারণ নির্বাচনে ভারতীয় জনতা পার্টির প্রার্থী হিসাবে বিজয়ী হন। নরেন্দ্র সিং তোমার ২০১৯ সালের সাধারণ নির্বাচনে পুনরায় ভারতীয় জনতা পার্টির প্রার্থী হিসাবে বিজয়ী হন।
বর্তমানে, মোরেনা লোকসভা কেন্দ্রটি নিম্নলিখিত আটটি বিধানসভা কেন্দ্র নিয়ে গঠিত: 
২০১৯ সালের সাধারণ নির্বাচনে মোরেনা লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির নরেন্দ্র সিং তোমার। তিনি এই নির্বাচনে মোট ৫,৪১,৬৮৯ টি বা ৪৭.৬৩ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। ২০১৯ সালের সালের সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,২৮,৩৪৮ টি বা ৩৭.৬৬ শতাংশ ভোট পায় এবং বহুজন সমাজ পার্টি ১,২৯,৩৮০ টি বা ১১.৩৮ শতাংশ ভোট পায়।
২০১৪ সালের সাধারণ নির্বাচনে মোরেনা লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির অনুপ মিশ্র। তিনি এই নির্বাচনে মোট ৩,৭৫,৫৬৭ টি বা ৪৩.৯৬ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জাতীয় কংগ্রেস। ২০১৯ সালের সাধারণ নির্বাচনে কেন্দ্রটি থেকে বহুজন সমাজ পার্টি ২,৪২,৫৮৬ টি বা ২৮.৪০ শতাংশ ভোট পায় এবং ভারতীয় জাতীয় কংগ্রেস ১,৮৪,২৫৩ টি বা ২১.৫৭ শতাংশ ভোট পায়।
ভারতের নির্বাচন কমিশন - https://web.archive.org/web/20081218010942/http://www.eci.gov.in/StatisticalReports/ElectionStatistics.asp
বাংলাদেশ তাঁত শিক্ষা ও প্রশিক্ষণ ইনস্টিটিউট

বাংলাদেশ তাঁত শিক্ষা ও প্রশিক্ষণ ইনস্টিটিউট বাংলাদেশের নরসিংদী জেলায় অবস্থিত একটি সরকারি টেক্সটাইল ইঞ্জিনিয়ারিং প্রতিষ্ঠান। এটি বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল ইঞ্জিনিয়ারিং ডিগ্রী এবং বাংলাদেশ কারিগরি শিক্ষা বোর্ড এর অধীনে ডিপ্লোমা ইন টেক্সটাইল ইঞ্জিনিয়ারিং ডিগ্রী প্রদান করে থাকে। এছাড়া প্রতিষ্ঠান টি তাতীদের বিভিন্ন বিষয়ে প্রশিক্ষণ দিয়ে থাকে। এখানে ফেশন ডিজাইন ইনস্টিটিউট রয়েছে।
১৯৮০ সালে হস্তচালিত তাত শিল্প ও সরঞ্জমাদি উন্নয়ন কেন্দ্র নামে চালু হয়। প্রতিষ্ঠান টি ২০০৯ বর্তমান নাম ধারণ করে। ২০০৯ সালে বাংলাদেশ কারিগরি শিক্ষা বোর্ডের অধীনে এইচএসসি (ভোক) কোর্স চালু হয়, ২০১০ সালে বাংলাদেশ কারিগরি শিক্ষা বোর্ডের কারিকুলাম অনুযায়ী ডিপ্লোমা ইন টেক্সটাইল ইঞ্জিনিয়ারিং কোর্স চালু হয় এবং পরবর্তীতে বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল ইঞ্জিনিয়ারিং কোর্স চালু করে।।
নরসিংদী জেলা হতে ৫ কিলোমিটার দূরে সাহেপ্রতাপ নামক স্থানে অবস্থিত।
প্রায় ১৮ বিঘা জমির উপর প্রতিষ্ঠান টি অবস্থিত যেখানে রয়েছে
প্রশাসনিক ভবন, তিনটি আবাসিক ভবন, দুইটি পুরুষ ও একটি নারীদের জন্য আলাদা হোস্টেল, একাডেমিক ভবন রয়েছে
পাবনা টেক্সটাইল ইঞ্জিনিয়ারিং কলেজ
নাটোর টেক্সটাইল ইনস্টিটিউট
ভিন্দ লোকসভা কেন্দ্র

ভিন্দ লোকসভা কেন্দ্রটি ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই নির্বাচনী অঞ্চলটি সম্পূর্ণ ভিন্দ এবং দাতিয়া জেলা নিয়ে গঠিত।
বর্তমানে, সীমানা নির্ধারণের পরে, এই আসনটিতে নিম্নলিখিত আটটি বিধানসভা (আইনসভা) বিভাগ রয়েছে: 
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির সন্ধ্যা রায়। তিনি এই নির্বাচনে মোট ৫,২৭,৬৯৪ টি বা ৫৪.৯৩ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,২৭,৮০৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়।
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির ভগীরথ প্রাসাদ। তিনি এই নির্বাচনে মোট ৪০৪,৪৭৪ টি বা ৫৫.৪৬ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জাতীয় কংগ্রেস। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২৪৪,৫১৩ টি বা ৩৩.৫২ শতাংশ ভোট পায় এবং বহুজন সমাজ পার্টি ৩৩,৮০৩ টি বা ৪.৬৩ শতাংশ ভোট পায়।
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির অশোক আরগাল। তিনি এই নির্বাচনে মোট ২,২৭,৩৬৫ টি বা ৪৩.৪১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,০৮,৪৭৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬০,৮০৩ টি বা ১১.৬১ শতাংশ ভোট পায়।
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির রামলক্ষণ সিং। তিনি এই নির্বাচনে ২৩৪৭১২ টি বা ৩৮.৭১ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জাতীয় কংগ্রেস, জাতীয় সামন্ত দল এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২২৭৭৬৬ টি বা ৩৭.৫৬ শতাংশ ভোট পায় এবং বহুজন সমাজ পার্টি ৪৩৮২২ টি বা ৭.২৩ শতাংশ ভোট পায়।
 ভারতের নির্বাচন কমিশন https://web.archive.org/web/20081218010942/http://www.eci.gov.in/ স্ট্যাটিস্টিকাল রিপোর্ট / নির্বাচন স্ট্যাটিস্টিক্স.এএসপি
গোয়ালিয়র লোকসভা কেন্দ্র

গোয়ালিয়র লোকসভা কেন্দ্রটি ভারতের মধ্য প্রদেশ রাজ্যর ২৯ টি লোকসভা কেন্দ্রের একটি।এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই নির্বাচনী অঞ্চলটি গোয়ালিয়ার জেলা এবং শিবপুরি জেলার কিছু অংশ নিয়ে গঠিত।
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির বেক নারায়ণ শেজওয়ালকর। তিনি এই নির্বাচনে মোট ৬,২৭,২৫০ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। ২০১৯ সালের সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,৮০,৪০৮ টি ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়।
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির নরেন্দ্র সিং তোমার। তিনি এই নির্বাচনে মোট ৪,৪২,৭৯৬ টি বা ৪৪.৬৮ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,১৩,০৯৭ টি বা ৪১.৬৮ শতাংশ ভোট পায় এবং বহুজন সমাজ পার্টি ৬৮,১৯৬ টি বা ৬.৮৮ শতাংশ ভোট পায়।
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির যশোধর রাজে সিন্ধিয়া। তিনি এই নির্বাচনে মোট ২,৫২,৩১৪ টি বা ৪৩.১৯ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,২৫,৭২৩ টি বা ৩৮.৬৪ শতাংশ ভোট পায় এবং বহুজন সমাজ পার্টি ৭৬,৪৮১ টি বা ১৩.০৯ শতাংশ ভোট পায়।
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেস-এর রামসেবক সিং। তিনি এই নির্বাচনে ২৪৬৪৬৭ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জনতা পার্টি এবং জাতীয় সামন্ত দল। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২১০,০৬৩ টি ভোট পায় এবং জাতীয় সামন্ত দল ৪০৬৩৯ টি ভোট পায়।
পোয়ামক্কা

পোয়ামক্কা () আসামের কামরূপ জেলার হাজোর গরুড়াচল পাহাড়ে অবস্থিত ইসলাম ধর্মাবলম্বীদের পবিত্র স্থান । সুফি সাধক শ্বেখ জালালুদ্দিন ওরফে গিয়াসুদ্দিন আউলিয়াই কয়েকজন আউলিয়ার সহিত ইসলাম ধর্মের বাণী প্রচার করেছিলেন । তাঁর মৃত্যুর পর সেখানেই মাজার প্রতিষ্ঠা করা হয় । এখানে প্রাপ্ত একটি ফার্সি লিপির মতে মোগল সম্রাট শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেছিলেন 
কথিত আছে যে মক্কা থেকে এক পোয়া মাটি এনে মসজিদটি নির্মাণ করা হয়েছিল তাই পোয়ামক্কা নামকরণ হয়েছে । কথিত আছে যে এই মসজিদ দর্শন করিলে পবিত্র মক্কা দর্শনের এক চতুরাংশ পুণ্য অর্জন হয় । এটি হাজোর পঞ্চতীর্থের অন্যতম ও উত্তর-পূর্ব ভারতের সর্বোচ্চ পবিত্র ইসলামিক উপাসনাস্থল ।
১১৯৩ সালে ইরানের তাবৃজ নামক স্থানে সুলতান গিয়াসুদ্দিন ওরফে শ্বেখ জালালুদ্দিন জন্মগ্রহণ করেন । তিনি তাব্রিজের বাদশাহ ছিলেন । পরবর্তী সময়ে তিনি সুফীবাদের প্রতি আকৃষ্ট হয়ে নিজ পুত্রকে সিংহাসনে বসিয়ে বাগদাদে গমণ করেন ।তারপর তিনি পীর শ্বেখ সাহাবুদ্দিন সহরওয়াৰ্দীর আউলিয়া হিসেবে থাকেন । এরপর তিনি সায়দ তাবৃজি ও আজমিরে গিয়ে খাজা ময়নুদ্দিন সিদ্দির সঙ্গে যোগদান করেন । পরবর্তী সময়ে তিনি কয়েজকন আউলীয়াকে একত্রে করে ইসলাম ধর্ম প্রবর্তনের জন্য আসামে আসেন । ১৩৮৮ সালে গিয়াসুদ্দিনের মৃত্যুর পর গরুড়াচল পাহাড়ে ইসলাম ধর্ম প্রচার পূর্ব হইতে অধিক বৃদ্ধি পায় । দরগাহ দেখাশুনা করার জন্য পাইক ও ফকিরদের এখানে স্থাপন করা হয় । ফকিরদের এই অঞ্চলটি বর্তমানে ফকিরটোলা নামে পরিচিত । এক ফার্সী লিপি অনুসারে শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেন । ১৬৮২ সালে আহোম স্বর্গদেউ মোঘল থেকে গুয়াহাটি অধিকার করে তিনি এই মসজিদের দেখাশুনা করেছিলেন । হাজোর পোয়ামক্ক অসমের সর্বপ্রথম মসজিদ ।
হাজোর পোয়ামক্কা অসমের একটি উল্লেখযোগ্য পর্যটনস্থল । ইসলাম ধর্মাবলম্বী ব্যক্তির জন্য এই স্থান অত্যন্ত পবিত্র যদিও অন্যান্য ধর্মাবলম্বী ব্যক্তিরা এই স্থান পবিত্র রূপেই জ্ঞান করেন ।
জোনিতা গান্ধী

জোনিতা গান্ধী একজন ভারতীয় বংশোদ্ভূত ভারতীয়-কানাডীয় সঙ্গীতশিল্পী। তিনি একাধারে ইংরেজি, ফ্রেঞ্চ, তামিল, তেলুগু, বাংলা, হিন্দি, পাঞ্জাবি, গুজরাতি, মারাঠি, কন্নড় এবং মালায়ালম ভাষায় গান গাইতে পারেন।
তিনি ইন্দো-কানাডীয় সমাজে টরোন্টোস নাইটিংগেল হিসেবে পরিচিত। পেন মসালা নামে তার একটি ইউটিউব চ্যানেল রয়েছে যেখানে তার বিশ্বজুড়ে হাজারো ফোলোয়ার রয়েছে; এমনকি এ আর রহমান তার কণ্ঠ ইউটিউবে শুনেই উপলব্ধি করেছিলেন। পুরস্কার বিজয়ী সঙ্গীতশিল্পী হিসেবে তিনি তার কর্মজীবন গড়ে তুলেছেন। "চেন্নাই এক্সপ্রেস" (২০১৩) চলচ্চিত্রের মাধ্যমে তিনি বলিউডে আত্মপ্রকাশ করেন।
জোনিতা গান্ধী ভারতের নতুন দিল্লীতে জন্মগ্রহণ করেন। তার যখন কয়েক মাস বয়স তখন তিনি তার পরিবারের সঙ্গে কানাডা চলে যান এবং ব্রাম্পটোন-টরন্টোতে বেড়ে উঠেন। তার পিতা পেশায় একজন ইলেক্ট্রনিকস ইঞ্জিনিয়ার এবং শখের সঙ্গীতজ্ঞ। ২০০৫ সালে জোনিতা তার পিতার সাথে টরন্টোতে ক্রিসমাস অনুষ্ঠানে সর্বপ্রথম মঞ্চে সঙ্গীত পরিবেশন করেন।
জোনিতা ইউনিভার্সিটি অফ ওয়েস্টার্ন ওন্টারিও থেকে স্বাস্থ্য বিজ্ঞান এবং ব্যবসায় থেকে স্নাতক ডিগ্রি অর্জন করেন। বিশ্ববিদ্যালয়ে পড়ার সময় তিনি সিয়াইবিসিতে তার ইন্টার্নশিপ এবং কাজ করেন, কিন্তু পড়াশোনার পাশাপাশি তার গানও চালিয়ে যান। তিনি ওয়েস্টার্ন এবং হিন্দুস্তানি উচ্চতর সঙ্গীতের উপর প্রশিক্ষণ গ্রহণ করেন।
জোনিতা গান্ধীর যখন ১৭ বছর বয়স তখন আকাশ গান্ধির সাথে তার সর্বপ্রথম পেশাদার গান ইউটিউবের মাধ্যমে প্রকাশ পায়। গানটি অনেক তাড়াতাড়ি জনপ্রিয়তা পায় এবং তাকে তার জনপ্রিয়তা অধিক হারে বেড়ে যায়। এরপর একে একে তার জনপ্রিয় গান ইউটিউবে প্রকাশ পেতে থাকে, এর মধ্যে হিন্দি চলচ্চিত্রের জন্য গাওয়া তার গান 'সামওয়ান লাইক ইউ", "পানি দা রঙ্গ", "তুজকো জো পায়া", "তুম হি হো", "সুহানি রাত", "য়েহ হোসলা" এবং আরো অনেক জনপ্রিয় গান প্রকাশ পায়। তার শুরুর কনসার্টগুলো এইসব গানগুলোর মধ্যেই হয়েছে।
তার নেপথ্য সঙ্গীতশিল্পীর যাত্রা শুরু হয় সোনু নিগম এর বিপরীতে গান গাওয়ার মাধ্যমে। এই যাত্রাটি বিভিন্ন দেশ যেমন: রাশিয়া, যুক্তরাজ্য, মার্কিন যুক্তরাষ্ট্র এবং ক্যারিবিয়ানএ হয়েছিলো। সোনু নিগম এর সাথে বিশ্ব যাত্রায় অংশ নেওয়ার পর তিনি শাহরুখ খান এবং দীপিকা পাড়ুকোন অভিনীত চেন্নাই এক্সপ্রেস এর মাধ্যমে বলিউডে আত্মপ্রকাশ করেন। এরপর তিনি "হাইওয়ে" (২০১৪) চলচ্চিত্রের "কাহা হু মে" এবং "ইম্পলোসিভ সাইলেন্স" গান দুটির মাধ্যমে বলিউডে জায়গা করে নেন।
জোনিতা নেপথ্য সঙ্গীতশিল্পী হিসেবে কাজ করে বিভিন্ন পুরস্কারের জন্য মনোনীত হয়েছেন। তিনি বিভিন্ন সফল সঙ্গীত পরিচালকের সাথে কাজ করেছেন এর মধ্যে রয়েছেন এ আর রহমান, প্রীতম এবং আরো অনেকে। তিনি রহমানের সঙ্গীত ভিত্তিক চলচ্চিত্র ওয়ান হার্ট এ কাজ ক করেছেন। তাছাড়া তিনি এমটিভি আনপ্লাগড এএ সেলিম-সুলেমান এবং অমিত ত্রিবেদী এর সাথে পারফর্ম করেছেন।
"দ্য ব্রেকাপ সং" তার গাওয়া সবথেকে জনপ্রিয় গান। গানটির জন্য তিনি একাধিক পুরস্কারের জন্য মনোনিত হোন এবং এটি তাকে অধিক পরিচিতি এনে দেয়।
জোনিতা গান্ধীর গাওয়া সঙ্গীত তালিকা নিচে দেওয়া হলো। তালিকাতে চলচ্চিত্রে গাওয়া এবং না গাওয়া উভয় গান-ই জায়গা পেয়েছে।
গুনা লোকসভা কেন্দ্র

গুনা লোকসভা কেন্দ্রের ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই নির্বাচন অঞ্চলটি সম্পূর্ণ অশোক নগর জেলা এবং শিবপুরি ও গুনা জেলার কিছু অংশ নিয়ে গঠিত।
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির কৃষ্ণ পাল সিং যাদব । তিনি এই নির্বাচনে মোট ৬,১৪,০৪৯ টি বা ৫২.১১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,৮৮,৫০০ টি বা ৪১.৪৫ শতাংশ ভোট পায় এবং বহুজন সমাজ পার্টি ৩৭,৫৩০ টি বা ৩.১৮ শতাংশ ভোট পায়।
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে মোট ৫,১৭,০৩৬ টি বা ৫২.৯৪ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জনতা পার্টি। এই সাধারণ নির্বাচনে কেন্দ্রটি থেকে ভারতীয় জনতা পার্টি ৩,৯৬,২৪৪ টি বা ৪০.৫৭ শতাংশ ভোট পায় এবং বহুজন সমাজ পার্টি ২৭,৪১২ টি বা ২.৮১ শতাংশ ভোট পায়।
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে মোট ৪১৩২৯৭ টি বা ৬৩.৬০ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জনতা পার্টি এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জনতা পার্টি ১৬৩৫৬০ টি বা ২৫.১৭ শতাংশ ভোট পায় এবং বহুজন সমাজ পার্টি ২৯১৬৪ টি বা ৪.৪৯ শতাংশ ভোট পায়।
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে ৩,৩০,৯৫৪ টি বা ৪৯.৯৬ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জনতা পার্টি এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জনতা পার্টি ২,৫০,৫৯৪ টি বা ৩৭.০৪ শতাংশ ভোট পায় এবং বহুজন সমাজ পার্টি ২৬,৩৮০ টি বা ৩.৯৫ শতাংশ ভোট পায়।
সাগর লোকসভা কেন্দ্র

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এটি সাগর এবং বিদিশা জেলার কিছু অংশ নিয়ে গঠিত। 
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির রাজবাহাদুর সিংহ । তিনি এই নির্বাচনে মোট ৬,৪৬,২৩১ টি বা ৬২.৩১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,৪০,৬৮৯ টি বা ৩২.৮৫ শতাংশ ভোট পায় এবং বহুজন সমাজ পার্টি ২০,৩৬৩ টি বা ১.৯৬ শতাংশ ভোট পায়।
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির লক্ষ্মী নারায়ণ যাদব। তিনি এই নির্বাচনে মোট ৪,৮২,৫৮০ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জাতীয় কংগ্রেস। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,৬১,৮৪৩ টি ভোট পায় এবং বহুজন সমাজ পার্টি ১৯,৯১৭ টি ভোট পায়।
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির ভূপেন্দ্র সিং। তিনি এই নির্বাচনে মোট ৩২৩৯৫৪ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং সমাজবাদী পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ১৯২৭৮৬ টি ভোট পায় এবং সমাজবাদী পার্টি ১২৭১৬ টি ভোট পায়।
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির বীরেন্দ্র কুমার। তিনি এই নির্বাচনে ২৯০৯৭৪ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ১৪২৯৮৩ টি ভোট পায় এবং বহুজন সমাজ পার্টি ১৭১৫০ টি ভোট পায়।
খান জয়নুল

খান জয়নুল (৪ জুলাই ১৯৩৬ - ১৫ জানুয়ারি ১৯৭৬) একজন বাংলাদেশি চলচ্চিত্র অভিনেতা ছিলেন। তিনি কৌতুক চরিত্রে অভিনয়ের জন্য পরিচিত ছিলেন। তিনি অনেক চলচ্চিত্রে অভিনয় করেছেন।
জয়নুল ১৯৩৬ সালের ৪ জুলাই বিক্রমপুর (বর্তমানে মুন্সীগঞ্জ) জেলার লৌহজং এর রানাদিয়ায় জন্মগ্রহণ করেন। "১৩ নং ফেকু ওস্তাগার লেন" চলচ্চিত্রের মাধ্যমে চলচ্চিত্রাঙ্গনে অভিষেক ঘটে খান জয়নুলের। তিনি চলচ্চিত্রটির কাহিনি ও সংলাপ রচয়িতাও ছিলেন। তিনি "নাচের পুতুল", "ছন্দ হারিয়ে গেল" ও "অবুঝ মন" এর মত চলচ্চিত্রে অভিনয় করেছিলেন।
খান জয়নুল ১৯৭৬ সালের ১৫ জানুয়ারি মৃত্যুবরণ করেন।
চন্দ্রকান্ত পণ্ডিত

চন্দ্রকান্ত সীতারাম পণ্ডিত (; ; জন্ম: ৩০ সেপ্টেম্বর, ১৯৬১) মহারাষ্ট্রের বোম্বে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯২ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে আসাম, মধ্যপ্রদেশ ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন চন্দ্রকান্ত পণ্ডিত।
১৯৭৯-৮০ মৌসুম থেকে ২০০০-০১ মৌসুম পর্যন্ত চন্দ্রকান্ত পণ্ডিতের প্রথম-শ্রেণীর খেলোয়াড়ী জীবন চলমান ছিল। দর্শনীয় স্ট্রোক খেলার অধিকারী চন্দ্রকান্ত পণ্ডিত উইকেট-রক্ষণে ভারতীয় দলে দূর্দান্ত ভূমিকা রেখেছেন। ১৯৮০-এর দশকে গ্লাভস হাতে নিয়ে উইকেটের পিছনে অবস্থান করার বিষয়ে সৈয়দ কিরমানীর স্থলাভিষিক্ত হবার প্রশ্নে তরুণ খেলোয়াড়দের অন্যতম ছিলেন। খেলোয়াড়ী জীবনের শুরুতে তিনি মূলতঃ শুধুমাত্র ব্যাটসম্যানের ভূমিকায় অবতীর্ণ হয়েছিলেন। তবে, এ পর্যায়ে তিনি ব্যর্থতার পরিচয় দেন। অংশগ্রহণকৃত পাঁচ টেস্টের তিনটিতে উইকেট-রক্ষক ছিলেন। বাদ-বাকী দুই টেস্টে মাঝারিসারির ব্যাটসম্যান হিসেবে মাঠে নেমেছিলেন। কিন্তু, ১৯৯১-৯২ মৌসুমে অস্ট্রেলিয়া সফরে নিয়মিত উইকেট-রক্ষক কিরণ মোরের অনুপস্থিতিতে তাকে গ্লাভস হাতে মাঠে নামতে হয়েছিল। এগারো ক্যাচ হাতে নিয়ে তিনি তার দক্ষতার সবিশেষ পরিচয় দেন। চন্দ্রকান্ত পণ্ডিত তার আকর্ষণীয় ব্যাটিংশৈলীর কারণে বেশকিছু সময়ে ভারতের একদিনের দলের নিয়মিত সদস্যের মর্যাদা লাভ করেছিলেন।
সমগ্র খেলোয়াড়ী জীবনে পাঁচটিমাত্র টেস্ট ও ছত্রিশটি একদিনের আন্তর্জাতিকে অংশগ্রহণ করেছেন চন্দ্রকান্ত পণ্ডিত। ১৯ জুন, ১৯৮৬ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৫ জানুয়ারি, ১৯৯২ তারিখে অ্যাডিলেডে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন তিনি।
অভিষেক টেস্ট সিরিজে ইংরেজ উইকেট-রক্ষক ব্রুস ফ্রেঞ্চের টেস্ট ক্রিকেট অভিষেক পর্ব সম্পন্ন হয়েছিল। তবে, ভারতীয় দল ২-০ ব্যবধানে সিরিজে বিজয়ী হয়।
১০ এপ্রিল, ১৯৮৬ তারিখে শারজায় অনুষ্ঠিত অস্ট্রাল-এশিয়া কাপে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৯৮৭ সালের ক্রিকেট বিশ্বকাপে অংশগ্রহণকারী ভারতীয় দলের অন্যতম সদস্য ছিলেন তিনি। নিজ শহর মুম্বইয়ে অনুষ্ঠিত সেমি-ফাইনালে ইংল্যান্ডের বিপক্ষে দিলীপ বেঙ্গসরকারের স্থলাভিষিক্ত হন তিনি।
আন্তর্জাতিক ক্রিকেট অঙ্গন থেকে প্রত্যাখ্যাত হবার পর চন্দ্রকান্ত পণ্ডিত পেশাদারী পর্যায়ে মধ্যপ্রদেশ দলের সাথে যুক্ত হন ও ব্যাট হাতে কয়েক মৌসুম অতিবাহিত করেন। এরপর তিনি সফলতম কোচ ছিলেন। খেলা থেকে অবসর গ্রহণের পরও ক্রিকেটের সাথে সম্পৃক্ত থাকেন।
ক্রিকেট কোচ হিসেবে মুম্বই ক্রিকেট দলের সাথে যুক্ত রয়েছেন। ২০০৩ ও ২০০৪ সালে উপর্যুপরি দুইবার মুম্বইয়ের রঞ্জী ট্রফির শিরোপা বিজয়ে ভূমিকায় রাখেন। আগস্ট, ২০০৫ সালে মহারাষ্ট্র দলের কোচ হিসেবে নিযুক্ত হন। বিদর্ভ ক্রিকেট দলকে প্রশিক্ষণ দিয়ে ২০১৮ ও ২০১৯ সালের রঞ্জী ট্রফিতে উপর্যুপরি দুইবার শিরোপা এনে দেন।
২০১৩ সালে অল ইন্ডিয়া জুনিয়র সিলেকশন কমিটির সভাপতির দায়িত্বে ছিলেন। পরবর্তীতে কনর উইলিয়াম তার স্থলাভিষিক্ত হন।
২০২০ অনূর্ধ্ব-১৯ ক্রিকেট বিশ্বকাপ

২০২০ আইসিসি অনূর্ধ্ব-১৯ ক্রিকেট বিশ্বকাপ হচ্ছে একটি সীমিত ওভারের ক্রিকেট প্রতিযোগিতা যা ২০২০ সালের ১৭ জানুয়ারি থেকে ৯ ফেব্রুয়ারি তারিখ পর্যন্ত দক্ষিণ আফ্রিকায় অনুষ্ঠিত হয়। এটি ছিল অনূর্ধ্ব-১৯ ক্রিকেট বিশ্বকাপের ১৩তম আসর, এবং দ্বিতীয় বারের মতো দক্ষিণ আফ্রিকায় অনুষ্ঠিত হয়। প্রতিযোগিতায় ১৬টি দল ৪টি গ্রুপে বিভক্ত হয়ে খেলে। প্রতি গ্রুপে শীর্ষ দুটি দল প্রতিযোগিতার সুপার লীগ পর্বে এবং প্রতি গ্রুপের শেষ দুটি দল প্লেট লীগে অগ্রসর হয়। ভারত হচ্ছে বিগত আসরের চ্যাম্পিয়ন।
প্রথম সুপারলীগ সেমি-ফাইনালে যশস্বী জয়সওয়ালের অপরাজিত শত রানের বিনিময়ে ভারত পাকিস্তানকে ১০ উইকেটে পরাজিত করে ফাইনালে উন্নীত হয়। অপরদিকে দ্বিতীয় সুপারলীগের সেমি-ফাইনালে মাহমুদুল হাসান জয় এর দুর্দান্ত শতরানে ভর করে, বাংলাদেশ নিউজিল্যান্ডকে ৬ উইকেটে পরাজিত করে ফাইনালেন উন্নীত হয়। পাকিস্তান এবং নিউজিল্যান্ডের মধ্যকার তৃতীয় স্থান নির্ধারনী প্লে অফ ম্যাচটি বৃষ্টির কারণে কোনও বল করা ছাড়াই পরিত্যক্ত হয়। টুর্নামেন্টের গ্রুপ পর্বে নিউজিল্যান্ডের চেয়ে বেশি পয়েন্ট অর্জন করার কারণে পাকিস্তানকে তৃতীয় ঘোষণা করা হয়।
ফাইনালে, ভারত প্রথমে ব্যাট করে ১৭৭ রান তোলে। তবে বাংলাদেশের ইনিংসের সময় বৃষ্টির কারণে ডিএলএস পদ্ধতি অনুসারে, বিজয়ের জন্য বাংলাদেশের নতুন লক্ষ্যমাত্রা নির্ধারন করা হয় ৪৬ ওভাবে ১৭০ রান। বাংলাদেশ ৪২.১ ওভারে ৭ উইকেট হারিয়ে লক্ষ্যমাত্রায় পৌঁছে যায় ও ভারতকে তিন উইকেটে হারিয়ে টুর্নামেন্ট জয় করে। এটি আইসিসি ইভেন্টের যে কোনও স্তরে বাংলাদেশের প্রথম শিরোপা জয়।
আন্তর্জাতিক ক্রিকেট কাউন্সিল (আইসিসি)-এর ২০১৮ বিশ্বকাপের শীর্ষ ১১টি দল স্বয়ংক্রিয়ভাবে ২০২০ প্রতিযোগিতার যোগ্যতা অর্জন করে; আয়ারল্যান্ড হচ্ছে একমাত্র পূর্ণসদস্য দল যারা স্বয়ংক্রিয়ভাবে যোগ্যতা অর্জনে ব্যর্থ হয়। প্রতিটি দলই ৫টি আঞ্চলিক বাছাই প্রতিযোগিতা জিতে বিশ্বকাপ খেলার যোগ্যতা অর্জন করে। যোগ্যতা অর্জনের ধাপের প্রতিযোগিতায় ২০১৮-২০১৯ সালে মোট ১৫টি দল অংশ গ্রহণ করে। প্রথম বাছাইপর্ব প্রতিযোগিতাটি অনুষ্ঠিত হয় ৩১ জুলাই ২০১৮ তারিখে ইউরোপীয় দ্বিতীয় বিভাগ গ্রুপে। বাছাইচক্রের সর্বশেষ রাউন্ডটি অনুষ্ঠিত হয় জুলাই আগস্ট ২০১৯ এ নেদারল্যান্ডস-এ।
নাইজেরিয়া আঞ্চলিক পর্যায়ের প্রতিযোগিতায় সবগুলো দলের মধ্যে প্রথম স্থান অর্জন করে এবং ইতিহাসে প্রথমবারের মতো অনূর্ধ্ব-১৯ ক্রিকেট বিশ্বকাপ খেলার সুযোগ পায়। অপর দিকে জাপানও তাদের ইতিহাসে প্রথমবারের মতো অনূর্ধ্ব-১৯ ক্রিকেট বিশ্বকাপ খেলার সযোগ পায়। জাপান তাদের চূড়ান্ত বাছাই ছকে পাপুয়া নিউ গিনির সাথে খেলার জন্য নির্ধারিত ছিল, কিন্তু পাপুয়া নিউ গিনি উক্ত ম্যাচটি বাজেয়াপ্ত করে। পাপুয়া নিউ গিনি ক্রিকেট বোর্ড খেলার আইন ভঙ্গ করার দায়ে ১০জন খেলোয়াড়কে বছরের জন্য নিষিদ্ধ করে কানাডা, স্কটল্যান্ড এবং সংযুক্ত আরব আমিরাত হচ্ছে অপর যোগ্যতা অর্জনকারী বাকী দলগুলো।
৭ জানুয়ারি ২০২০ তারিখে, আইসিসি উক্ত প্রতিযোগিতার জন্য সকল কর্মকর্তাদের নিয়োগ প্রদান করে। ১৬ জন আম্পায়ারসহ গ্রেইম লেব্রয়, সাইদ ওয়াদভাল্লা ও ফিল উইটিকেস কে ও ম্যাচ রেফারী হিসাবে নিয়োগ প্রদান করে।
প্রতিযোগিতার খেলার সময়সূচী আইসিসি কর্তৃক ২৪ অক্টোবর ২০১৯ তারিখে নিশ্চিত করা হয়।
অপারেশন ক্লিন হার্ট

অপারেশন ক্লিন হার্ট অপরাধ বিরোধী একটি যৌথ অপারেশনের নাম। এটি বাংলাদেশ সেনাবাহিনীর, বাংলাদেশ নৌবাহিনী, বাংলাদেশ রাইফেলস, বাংলাদেশ পুলিশ এবং বাংলাদেশ আনসার সদস্যদের যৌথ উদ্যোগে পরিচালিত হয়েছিলো। বাংলাদেশ জাতীয়তাবাদী দলের প্রধান ও তৎকালিন প্রধানমন্ত্রী খালেদা জিয়ার নেতৃত্বে এ কার্যক্রম চালানো হয় । 
অপারেশনটি ১৬ অক্টোবর ২০০২ থেকে ৯ জানুয়ারি ২০০৩ পর্যন্ত অনুষ্ঠিত হয়েছিল। অপারেশনে ৫০ হাজারেরও বেশি নিরাপত্তা বাহিনী অংশগ্রহণ করেছেন। অপারেশন চলাকালে যৌথ বাহিনী ১১ হাজার ২৪৫ সন্দেহভাজনকে গ্রেফতার করেছে। শত শত আহত হয়েছে এবং ৫০ জনেরও বেশি হেফাজতে মারা গেছেন বিবিসি বাংলা সংবাদ প্রকাশ করে। ৯ জানুয়ারী ২০০৩ তারিখে বাংলাদেশ জাতীয়তাবাদী দল একটি ক্ষতিপূরণমূলক আইন পাস করে যা অপারেশনে অংশগ্রহণকারী নিরাপত্তা ব্যক্তিদের আইনি সুরক্ষা প্রদান করে। ২০১৫ সালের নভেম্বরে বাংলাদেশ হাইকোর্ট এ্যাডমিনিটি অ্যাটর্নি অবৈধ ঘোষণা করে এটি বাতিল করে দেয়।
মুহাম্মদ মোস্তফা জওহর

মুহাম্মদ মুস্তাফা জওহর ( ) (১০ মে ১৮৯৫ - ২৪ অক্টোবর ১৯৮৫) একজন পাকিস্তানি পণ্ডিত, ধর্মীয় নেতা, জন স্পিকার, কবি এবং দার্শনিক ছিলেন । তিনি ইসলামী শরিয়তের বিভিন্ন বই লিখেছিলেন। ২৪ অক্টোবর ১৯৮৫ এ তিনি মারা যান।
জওহর ভারতের বিহারে জন্ম গ্রহণ কনের। তিনি হাকিম মুহম্মদ মুসলিমের বড় ছেলে ছিলেন, ১৯১০ সালৈ ভাগলপুরে তিনি তাঁর ক্লিনিকে চালনা করতেন। , যেখানে জওহর ইংরেজিতে পড়াশোনা করেন। পরে তিনি সুলতানুল মাদরিসে ভর্তি হন এবং ১৯২৩ সালে সুলতানুল মাদরিস লখনউ থেকে উচ্চ শিক্ষা সম্পন্ন করেন। 
১৯২৩ সালে মোহাম্মদ বাকিরের মাদ্রাসা আব্বাসিয়া উদ্বোধন করেন। আগস্ট ১৯২৫ সালে জহরকে তার প্রথম নায়েবে মুদারিস-ই-আল্লার নিযুক্ত করা হয়। তিনি ১৯২৬ সালের জানুয়ারি মাসে মাদ্রাসার মুদারিস-ই-আল্লা হন। সে আবুল হাসান নামক পাটনা এবং তাঁর প্রতি নায়েব মুদারিস-ই-আল্লাহ হিসেবে মাদ্রাসায় নিয়োগের ব্যবস্থা হচ্ছে।
জহুরের ইংরেজি ভাষা ভাল ছিল। একবার, যখন তিনি একটি জ্বলন্ত ত্বকের রোগে আক্রান্ত হন, তখন তিনি অনুভব করেন যে তিনি রীতিগতভাবে বিশুদ্ধ থাকতে পারবেন না, তাই তিনি নিজেকে কিছু সময়ের জন্য কুরআন এবং অন্যান্য ধর্মীয় গ্রন্থ অধ্যয়ন থেকে বিরত রাখেন। পরিবর্তে তিনি আলিফ লায়লা একটি ইংরেজি অনুবাদ পড়ার সিদ্ধান্ত নিয়েছে। তিনি এই রোগ থেকে পুনরুদ্ধার করার আগেই তিনি বইটি শেষ করে দিয়েছিলেন এবং ইংরেজিতে তার দক্ষতা জোরদার করেছিলেন। 
অধ্যয়ন ছিল জহিরীর জীবনের মূল বিষয়। তিনি উলুম-ই-ফালসাফ ও মানক ও সুফি পদার্থবিজ্ঞানের উপর কর্তৃপক্ষ হিসাবে বিবেচিত হন। তিনি অনেক বই লিখেছেন, যার মধ্যে রয়েছে:
সন্তত অপেক্ষক

গণিতে অবিচ্ছিন্ন ফাংশন হচ্ছে এমন ফাংশন বা অপেক্ষক যাতে কোন বিচ্ছিন্নতা নেই, অর্থাৎ যার মান হূঁট করে পাল্টে যায় না।
বাস্তব ফাংশনের ক্ষেত্রে কল্পনা করা যেতে পারে যে, একটি অবিচ্ছিন্ন ফাংশনের গ্রাফ কলম না তুলেই আঁকা যাবে - এজন্যই একে "অবিচ্ছিন্ন" আখ্যা দেয়া হচ্ছে।
বেশ কয়েক ভাবে বাস্তব অবিচ্ছিন্ন ফাংশনের গাণিতিকভাবে দৃঢ় সংজ্ঞা দেয়া যেতে পারে।
একটি ফাংশন formula_1 এর ডোমেইনের একটি বিন্দু formula_2-তে অবিছিন্ন হবে যদি ঐ বিন্দুতে formula_1-এর লিমিটের অস্তিত্ত্ব থাকে, আর সে লিমিট f-এর ঐ বিন্দুতে যে মান তার সমান হয়। অর্থাৎ formula_4 সংজ্ঞায়িত হতে হবে ও formula_5 সত্যি হতে হবে। অন্যথায় formula_1 উক্ত বিন্দুতে বিচ্ছিন্ন হবে।
একটি ফাংশন formula_1 যদি এর ডোমেইনের সকল বিন্দুতে অবিচ্ছিন্ন হয়, অর্থাৎ কোথাও বিচ্ছিন্ন না হয়, তাহলে formula_1-কে বলা হবে অবিচ্ছিন্ন ফাংশন।
দুটি টপোলজিকাল স্পেস formula_9 ও formula_10 এর মধ্যে একটি ফাংশন formula_1 বিবেচনা করা যাক।
এখানে formula_12 একটি অবিচ্ছিন্ন ফাংশন হবে যদি formula_10 স্পেসটির প্রতিটি খোলা সেট formula_15 এর জন্য
formula_9 স্পেসটির একটি খোলা সেট হয়।
ফতেহ-৩১৩

ইরান ২০২০ সালের ৮ জানুয়ারীতে ইরাকে অবস্থিত মার্কিন আল আসাদ এয়ারবেস দশটি ফতেহ -১১৩ টি ক্ষেপণাস্ত্র উৎক্ষেপণ করে।